Olsenbanden-huset til salgs for 11,5 millioner kroner

Boligen på Kampen i Oslo er kjent som Kjell og Valborgs hjem i Olsenbanden-filmene.

SELGES: Boligen fra 1870-tallet ble sist oppusset i 2016 og har en størrelse på 172 kvadratmeter. Vis mer byoutline Foto: Studio Oslo

Publisert: Oppdatert: 4. februar 2020 20:03 , Publisert: 4. februar 2020 19:53

Olsenbanden bruker boligen som base i den folkekjære filmserien. Nå er den til salgs.

Prisantydning er 11,5 millioner kroner, som gir en totalpris på 11,8 millioner etter omkostninger, viser annonsen. Det er et seksroms rekkehus over fire plan på totalt 172 kvadratmeter.

Kvadratmeterprisen blir dermed på 66.900 kroner. Megler Lars Ryen i Privatmegleren sier det er vanskelig å svare på om det betyr noe for prisen at huset er kjent fra filmserien.

– Dette er norsk kulturhistorie som selges, og historien til slike objekter skal videreføres. Når det kommer eiendommer av slik karakter, fremhever vi det, sier Ryen.

Boligen selges inn som et «lekkert og familievennlig rekkehus med god standard og fleksibel planløsning». Den har takterrasse, peis, fire soverom og to bad.

Huset er fra 1870-tallet, og er oppusset senest i 2016. Det ble i 2018 solgt med en pris som beløp seg til 10,5 millioner kroner.

Adressen er Ullensakergata 1C, på Kampen i Oslo.

«Bygget har nasjonal historie og er kjent som Kjell og Valborgs hjem i Olsenbanden filmene», heter det i annonsen.

En gjenganger fra filmene er at bandens sjef Egon kommer ut av Botsfengselet med en plan under armen.

Kjell og Benny står og ønsker ham velkommen ut. Benny som er bandens faste sjåfør kjører dem deretter hjem til Kjell, slik at Egon kan fremlegge den nye planen for dem.

Som oftest er Valborg hjemme og bestemmer hva pengene skal brukes til, i huset som nå altså er til salgs.

HJEMME HOS: Egon Olsen legger frem planene til resten av banden og Valborg i en av filmene om den kriminelle trioen. Vis mer byoutline Reidar Fure

Les også Megler klager inn konkurrenter for å villede boligselgere

Les flere saker fra E24:

Les på E24+ Aksjeanalytikere må erkjenne at Tesla er en suksess

Les på E24+ Disse kan ta over Gresvig

Her kan du lese mer om Eiendomsaktørene Bolig Eiendom